भोपाल: मध्य-प्रदेश का एक शहर लोगों के गुस्से से तप रहा है. यहां हर शख्स सड़क पर उतरा हुआ है और पुलिस एक पैर पर खड़ी है. इसकी वजह है एक सनसनीखेज वारदात. दरअसल, भोपाल में एक लड़की के साथ गैंगरेप की वारदात हुई है. इतना ही नहीं इंसाफ की उम्मीद में जब ये लड़की पुलिस के पास पहुंची तो पुलिस इसे इस थाने से उस थाने उसे घुमाती रही. थक-हारकर लड़की खुद ही अपने गुनहगार को लेकर थाने पहुंच गई. तब कहीं जाकर पुलिस की नींद टूटी. इसके बाद पुलिस ने 24 घंटे के भीतर चार में से तीन आरोपियों को गिरफ्तार कर लिया. हालांकि लापहरवाही बरतने वाले एक सब-इंस्पेक्टर को सस्पेंड भी कर दिया गया लेकिन इंसाफ को लेकर उठ रही आवाज तेज होती जा रही है.